Viktor Orban: Donald Trump poate crea un nou echilibru în geopolitică
Viktor Orban consideră că Donald Trump ar putea crea un nou echilibru în geopolitică, într-un interviu publicat luni în cotidianul elvețian Neue Zurcher Zeitung, transmite MTI. Premierul ungar observă apariția unei ordini mondiale multipolare, criticând Uniunea Europeană pentru 'slăbiciunea' și 'ipocrizia' sa. El consideră că revenirea lui Trump în politică reprezintă o oportunitate pentru Ungaria, care anterior s-a aflat sub presiune din partea Bruxellesului și Washingtonului.